PATVIRTINTA

Panevėžio rajono savivaldybės tarybos

2020 m. rugpjūčio 20 d. sprendimu Nr. T-202

(Panevėžio rajono savivaldybės tarybos

2023 m. sausio 26 d. sprendimo Nr. T-22

redakcija)

**PANEVĖŽIO R. KREKENAVOS LOPŠELIO-DARŽELIO „SIGUTĖ“ NUOSTATAI**

**I SKYRIUS**

**BENDROSIOS NUOSTATOS**

1. Panevėžio r. Krekenavos lopšelio-darželio „Sigutė“ nuostatai (toliau – Nuostatai) reglamentuoja Panevėžio r. Krekenavos lopšelio-darželio „Sigutė“ (toliau – lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, lopšelio-darželio grupę, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius, funkcijas, lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšas, jų naudojimo tvarką ir finansinės veiklos kontrolę, reorganizavimo ar likvidavimo tvarką.

2. Lopšelio-darželio oficialusis pavadinimas – Panevėžio r. Krekenavos lopšelis-darželis „Sigutė“, trumpasis pavadinimas – Krekenavos lopšelis-darželis „Sigutė“.

3. Lopšelis-darželis įregistruotas Juridinių asmenų registre, kodas 190389043.

4. Lopšelis-darželis įsteigtas 1945 m.

5. Teisinė forma – biudžetinė įstaiga.

6. Priklausomybė – savivaldybės mokykla.

7. Savininkė – Panevėžio rajono savivaldybė.

8. Lopšelio-darželio savininko teises ir pareigas įgyvendinanti institucija – Panevėžio rajono savivaldybės taryba, kuri:

8.1. tvirtina lopšelio-darželio nuostatus;

8.2. nustato didžiausią leistiną pareigybių skaičių;

8.3. priima sprendimus dėl:

8.3.1. lopšelio-darželio buveinės pakeitimo;

8.3.2. lopšelio-darželio reorganizavimo ar likvidavimo;

8.3.3. lopšelio-darželio skyriaus ar filialo steigimo ir jų veiklos nutraukimo;

8.4. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus.

9. Buveinės adresas – 38308 Panevėžio r. sav., Krekenavos mstl., Maironio g. 5.

10. Grupė – ikimokyklinio ugdymo mokykla.

11. Pagrindinė paskirtis – ikimokyklinio ugdymo grupės įstaiga lopšelis-darželis.

12. Mokymo kalba – lietuvių.

13. Mokymosi formos:

13.1. grupinio mokymosi;

13.2. pavienio mokymosi.

14. Mokymo proceso organizavimo būdai:

14.1. kasdienis;

14.2. nuotolinis;

14.3. ugdymas šeimoje.

15. Vykdomos švietimo programos:

15.1. ikimokyklinio ugdymo programa;

15.2. priešmokyklinio ugdymo programa.

16. Lopšelio-darželio skyriai:

16.1. skyriaus oficialusis pavadinimas – Panevėžio r. Krekenavos lopšelio-darželio „Sigutė“ Linkaučių skyrius, trumpasis pavadinimas – Krekenavos lopšelio-darželio „Sigutė“ Linkaučių skyrius:

16.1.1. buveinės adresas – 38281 Panevėžio r. sav., Linkaučių k., Norušių g. 10;

16.1.2. skyrius įsteigtas 2020 m. rugsėjo 1 d. Panevėžio rajono savivaldybės tarybos 2020 m. vasario 27 d. sprendimu Nr. T-35 „Dėl Panevėžio r. Linkaučių pagrindinės mokyklos, Panevėžio r. Žibartonių pagrindinė mokyklos ir Panevėžio r. Krekenavos lopšelio-darželio „Sigutė“ reorganizavimo“;

16.1.3. Mokymo kalba – lietuvių.

16.1.4. Mokymosi formos:

16.1.4.1. grupinio mokymosi;

16.1.4.2. pavienio mokymosi.

16.1.5. Mokymo proceso organizavimo būdai:

16.1.5.1. kasdienis;

16.1.5.2. nuotolinis;

16.1.5.3. ugdymas šeimoje.

16.1.6. Vykdomos švietimo programos:

16.1.6.1. ikimokyklinio ugdymo programa;

16.1.6.2. priešmokyklinio ugdymo programa.

16.2. skyriaus oficialusis pavadinimas – Panevėžio r. Krekenavos lopšelio-darželio „Sigutė“ Žibartonių skyrius, trumpasis pavadinimas – Krekenavos lopšelio-darželio „Sigutė“ Žibartonių skyrius:

16.2.1. buveinės adresas – 38323 Panevėžio r. sav., Žibartonių k., Žibartonių g. 76;

16.2.2. skyrius įsteigtas 2020 m. rugsėjo 1 d. Panevėžio rajono savivaldybės tarybos 2020 m. vasario 27 d. sprendimu Nr. T-35 „Dėl Panevėžio r. Linkaučių pagrindinės mokyklos, Panevėžio r. Žibartonių pagrindinė mokyklos ir Panevėžio r. Krekenavos lopšelio-darželio „Sigutė“ reorganizavimo“;

16.2.3. Mokymo kalba – lietuvių.

16.2.4. Mokymosi formos:

16.2.4.1. grupinio mokymosi;

16.2.4.2. pavienio mokymosi.

16.2.5. Mokymo proceso organizavimo būdai:

16.2.5.1. kasdienis;

16.2.5.2. nuotolinis;

16.2.5.3. ugdymas šeimoje.

16.2.6. Vykdomos švietimo programos:

16.2.6.1. ikimokyklinio ugdymo programa;

16.2.6.2. priešmokyklinio ugdymo programa.

17. Lopšelis-darželis yra viešasis juridinis asmuo, turintis antspaudą su Panevėžio rajono herbu ir savo pavadinimu, atsiskaitomąją sąskaitą ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, Panevėžio rajono savivaldybės tarybos sprendimais, kitais teisės aktais ir šiais nuostatais.

**II SKYRIUS**

**LOPŠELIO-DARŽELIO VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS**

18. Lopšelio-darželio veiklos sritis – švietimas 85.

19. Lopšelio-darželio švietimo veiklos rūšys:

19.1. pagrindinė veiklos rūšis – ikimokyklinio amžiaus vaikų ugdymas, kodas 85.10.10;

19.2. kitos švietimo veiklos rūšys:

19.2.1. priešmokyklinio amžiaus vaikų ugdymas, kodas 85.10.20;

19.2.2. švietimui būdingų paslaugų veikla, kodas 85.60.

20. Kitos ne švietimo veiklos rūšys:

20.1. kitų maitinimo paslaugų teikimas, kodas 56.29;

20.2. nepavojingų atliekų tvarkymas ir šalinimas, kodas 38.21;

20.3. nuosavo arba nuomojamo nekilnojamojo turto nuoma ir eksploatavimas,
kodas 68.20.

21. Lopšelis-darželis gali vykdyti neformaliojo švietimo programas, dalyvauti šalies ir tarptautiniuose švietimo projektuose.

22. Lopšelio-darželio veiklos tikslas – teikti saugų, kokybišką, vaiko raidą atitinkantį ikimokyklinį ir priešmokyklinį ugdymą.

23. Lopšelio-darželio veiklos uždaviniai:

23.1. kurti ir įgyvendinti ugdymo modelius, orientuotus į vaiko prigimtinių galių plėtojimą, bendražmogiškųjų ir tautinių vertybių puoselėjimą;

23.2. užtikrinti sveiką ir saugią ugdymosi aplinką.

24. Vykdydamas jam pavestus uždavinius lopšelis-darželis:

24.1. formuoja ir įgyvendina ugdymo turinį pagal ikimokyklinio ir priešmokyklinio ugdymo programas;

24.2. sudaro sąlygas vaikų kultūros plėtrai, perduoda tautos tradicijas, papročius, kalbą;

24.3. sudaro higienos, materialines, pedagogines, psichologines sąlygas, laiduojančias psichinį, fizinį vaiko saugumą ir asmenybės brandą;

24.4. teikia specialiąją pedagoginę pagalbą specialiųjų ugdymosi poreikių turintiems vaikams, organizuoja specialiųjų ugdymosi poreikių turinčių vaikų ugdymą grupėse;

24.5. atlieka lopšelio-darželio veiklos kokybės įsivertinimą;

24.6. sudaro sąlygas darbuotojams profesiškai tobulėti;

24.7. kuria ugdymo turinio reikalavimams įgyvendinti reikalingą materialinę bazę ir edukacines aplinkas;

24.8. organizuoja vaikų ir darbuotojų maitinimą teisės aktų nustatyta tvarka;

24.9. viešai skelbia informaciją apie lopšelio-darželio veiklą;

24.10. atlieka kitas įstatymų ir kitų teisės aktų nustatytas funkcijas.

**III SKYRIUS**

**LOPŠELIO-DARŽELIO TEISĖS IR PAREIGOS**

25. Lopšelis-darželis, įgyvendindamas jam pavestą tikslą ir uždavinius, atlikdamas jam priskirtas funkcijas, turi teisę:

25.1. parinkti ugdymo metodus ir veiklos būdus;

25.2. kurti naujus ugdymosi modelius, užtikrinančius visapusišką pasirengimą mokyklai;

25.3. bendradarbiauti su jo veiklai įtakos turinčiais fiziniais ir juridiniais asmenimis;

25.4. vykdyti šalies ir tarptautinius projektus;

25.5. stoti ir jungtis į asociacijas, dalyvauti jų veikloje;

25.6. gauti paramą Lietuvos Respublikos labdaros ir paramos įstatymo nustatyta tvarka;

25.7. dalyvauti konkursuose, olimpiadose, sporto varžybose Panevėžio rajone, Lietuvos Respublikos teritorijoje ir už Lietuvos ribų;

25.8. naudotis kitomis teisės aktų suteiktomis teisėmis;

25.9. nuomoti lopšelio-darželio patalpas.

26. Lopšelio-darželio pareiga yra užtikrinti jam pavestų tikslų ir uždavinių įgyvendinimą, priskirtų funkcijų kokybišką atlikimą.

**IV SKYRIUS**

**LOPŠELIO-DARŽELIO VEIKLOS ORGANIZAVIMAS IR VALDYMAS**

27. Lopšelio-darželio veikla organizuojama pagal:

27.1. lopšelio-darželio direktoriaus patvirtintą:

27.1.1. lopšelio-darželio strateginį planą, suderintą su savivaldybės vykdomąja institucija ar jos įgaliotu asmeniu, kuriam yra pritarusi lopšelio-darželio taryba;

27.1.2. ikimokyklinio ugdymo programą, suderintą su savivaldybės vykdomąja institucija ar jos įgaliotu asmeniu, kuriam yra pritarusi lopšelio-darželio taryba;

27.1.3. lopšelio-darželio metinį veiklos planą, kuriam yra pritarusi lopšelio-darželio taryba;

27.1.4. įvairias švietimo poreikių tenkinimo, išskyrus formaliojo švietimo, programas;

27.2. Priešmokyklio ugdymo bendrąją programą, patvirtintą Lietuvos Respublikos švietimo, mokslo ir sporto ministro.

28. Lopšeliui-darželiui vadovauja direktorius, kuris viešo konkurso būdu penkeriems metams į pareigas skiriamas ir atleidžiamas Panevėžio rajono savivaldybės mero Lietuvos Respublikos teisės aktų nustatyta tvarka. Viešas konkursas lopšelio-darželio direktoriaus pareigoms eiti skelbiamas teisės aktų nustatyta tvarka ir likus ne mažiau kaip 4 mėnesiams iki lopšelio-darželio direktoriaus kadencijos pabaigos, išskyrus atvejus, kai lopšelio-darželio direktorius paskiriamas be konkurso antrajai penkerių metų kadencijai. Lopšelio-darželio direktoriumi gali būti nepriekaištingos reputacijos asmuo.

29. Direktorius:

29.1. tvirtina lopšelio-darželio valdymo struktūrą, lopšelio-darželio darbuotojų pareigybių sąrašą, neviršydamas nustatyto didžiausio leistino pareigybių skaičiaus;

29.2. nustato lopšelio-darželio tikslus, uždavinius, funkcijas, direktoriaus pavaduotojo ugdymui, direktoriaus pavaduotojo ūkio reikalams, ūkvedžio veiklos sritis;

29.3. tvirtina darbuotojų pareigybių aprašymus;

29.4. Lietuvos Respublikos darbo kodekso ir kitų teisės aktų nustatyta tvarka priima į darbą ir atleidžia iš jo lopšelio-darželio darbuotojus, skatina juos, skiria jiems drausmines nuobaudas;

29.5. priima ugdytinius Panevėžio rajono savivaldybės tarybos nustatyta tvarka ir, vadovaudamasis teisės aktais, sudaro mokymo sutartis;

29.6. formuoja ugdymo grupes;

29.7. vadovaudamasis įstatymais ir kitais teisės aktais, lopšelio-darželio darbo tvarkos taisyklėse nustato darbuotojų teises, pareigas ir atsakomybę;

29.8. suderinęs su lopšelio-darželio taryba, tvirtina lopšelio-darželio darbo tvarkos taisykles;

29.9. sudaro ugdytiniams ir darbuotojams saugias ir sveikatai nekenksmingas darbo sąlygas visais su ugdymusi ir darbu susijusiais aspektais;

29.10. vadovauja lopšelio-darželio strateginio plano, metinio veiklos plano rengimui, jų įgyvendinimui;

29.11. organizuoja ir koordinuoja lopšelio-darželio veiklą pavestoms funkcijoms atlikti, uždaviniams įgyvendinti, analizuoja ir vertina lopšelio-darželio veiklą, materialinius ir intelektinius išteklius;

29.12. leidžia įsakymus, kontroliuoja jų vykdymą;

29.13. sudaro teisės aktų nustatytas komisijas, darbo grupes;

29.14. lopšelio-darželio vardu sudaro sutartis lopšelio-darželio funkcijoms atlikti;

29.15. organizuoja lopšelio-darželio dokumentų saugojimą ir valdymą teisės aktų nustatyta tvarka;

29.16. teisės aktų nustatyta tvarka valdo, naudoja lopšelio-darželio turtą, lėšas ir jais disponuoja, rūpinasi intelektiniais, materialiniais, finansiniais, informaciniais ištekliais;

29.17. užtikrina racionalų ir taupų lėšų naudojimą, veiksmingą lopšelio-darželio vidaus kontrolės sistemos sukūrimą, jos veikimą ir tobulinimą;

29.18. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

29.19. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams, dirbantiems pagal ikimokyklinio ir priešmokyklinio ugdymo programas, ir kitiems pedagoginiams darbuotojams – galimybę atestuotis, organizuoja jų atestaciją Švietimo, mokslo ir sporto ministro nustatyta tvarka;

29.20. inicijuoja lopšelio-darželio savivaldos institucijų sudarymą ir skatina jų veiklą;

29.21. bendradarbiauja su ugdytinių tėvais (globėjais), pagalbą vaikui, pedagogui ir lopšeliui-darželiui teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnyba ir kitomis institucijomis, dirbančiomis vaiko teisių apsaugos srityje;

29.22. atstovauja lopšeliui-darželiui teismuose, kitose institucijose, palaiko ryšius su vietos bendruomene;

29.23. dalį savo funkcijų teisės aktų nustatyta tvarka gali pavesti atlikti direktoriaus pavaduotojui ugdymui, direktoriaus pavaduotojui ūkio reikalams;

29.24. vykdo kitas teisės aktuose ir pareigybės aprašyme nustatytas funkcijas;

29.25. turi teisę dirbti papildomą darbą toje pačioje švietimo įstaigoje arba eiti antraeiles pareigas kitoje darbovietėje, neviršydamas Lietuvos Respublikos darbo kodekse nustatytos maksimalios leistinos darbo trukmės per savaitę.

30. Lopšelio-darželio direktorius užtikrina ir atsako už Lietuvos Respublikos įstatymų ir kitų teisės aktų laikymąsi lopšelyje-darželyje, už demokratinį lopšelio-darželio valdymą, bendruomenės narių informavimą, tinkamą funkcijų atlikimą, nustatytų lopšelio-darželio tikslų ir uždavinių įgyvendinimą, lopšelio-darželio veiklos rezultatus, už gerą ir veiksmingą vaiko priežiūros ir ugdymo priemonių įgyvendinimą.

**V SKYRIUS**

**LOPŠELIO-DARŽELIO SAVIVALDA**

31. Lopšelyje-darželyje veikia šios savivaldos institucijos: lopšelio-darželio taryba, mokytojų taryba.

32. Lopšelio-darželio taryba (toliau – Taryba) yra aukščiausia lopšelio-darželio savivaldos institucija, atstovaujanti ugdytiniams, mokytojams, tėvams (globėjams) ir vietos bendruomenei, telkianti ugdytinių, pedagogų, tėvų (globėjų), kitų lopšelio-darželio bendruomenės narių atstovus ir lopšelio-darželio rėmėjus svarbiausiems lopšelio-darželio veiklos sričių klausimams aptarti, kolegialiai nagrinėti ir spręsti.

33. Tarybos nariu gali būti asmuo, turintis žinių ir gebėjimų, padedančių siekti lopšelio-darželio strateginių tikslų ir įgyvendinti misiją.

34. Tarybą sudaro 3 tėvų (globėjų), 3 pedagogų, 3 kitų darbuotojų ir 1 vietos bendruomenės atstovas.

35. Tarybos nariai renkami laikantis demokratinių rinkimų principų – procedūros aiškumo ir skaidrumo, visuotinumo, konkurencijos, periodiškumo.

36. Į Tarybą slaptu balsavimu renka:

36.1. tėvus (globėjus) – visuotinis tėvų (globėjų) susirinkimas;

36.2. pedagogus – mokytojų taryba;

36.3. kitus darbuotojus – visuotinis darbuotojų susirinkimas.

37. Vieną vietos bendruomenės atstovą į Tarybą deleguoja lopšelio-darželio direktorius.

38. Taryba sudaroma trejų metų kadencijai, Tarybos narys gali būti renkamas dviem kadencijoms.

39. Tarybos nuostatus, suderinęs su Taryba, tvirtina lopšelio-darželio direktorius.

40. Likus ne mažiau kaip vienam mėnesiui iki Tarybos kadencijos pabaigos, skelbiami nauji Tarybos rinkimai. Pasibaigus Tarybos kadencijai, Taryba baigia savo veiklą ir perduoda įgaliojimus naujai išrinktai Tarybai.

41. Pasibaigus Tarybos nario įgaliojimams pirma laiko, į jo vietą iki veikiančios Tarybos kadencijos pabaigos deleguojamas naujas narys, atstovaujantis tėvams (globėjams), pedagogams, kitiems darbuotojams arba vietos bendruomenei, priklausomai nuo to, kuriai grupei atstovavo buvęs Tarybos narys.

42. Tarybos narį gali atšaukti jį išrinkusios lopšelio-darželio bendruomenės grupė. Į atšaukto nario vietą išrenkamas naujas narys iki veikiančios Tarybos kadencijos pabaigos atstovauti tai grupei, kuriai atstovavo buvęs Tarybos narys.

43. Į Tarybą išrenkami asmenys, surinkę daugiausia balsų. Balsams pasiskirsčius po lygiai, balsuojama pakartotinai, į balsavimo kortelę įrašant vienodai daugiausia balsų gavusių pretendentų pavardes.

44. Tarybai vadovauja pirmininkas, išrinktas balsų dauguma pirmame Tarybos posėdyje laisvai pasirinktu balsavimu (atviru ar slaptu). Posėdis teisėtas, jei jame dalyvauja ne mažiau kaip du trečdaliai narių. Nesant Tarybos pirmininko, jį pavaduoja posėdyje dalyvaujančių narių balsų dauguma išrinktas Tarybos narys.

45. Tarybos posėdžio šaukimo iniciatyvos teisę turi Tarybos pirmininkas, Tarybos nariai, lopšelio-darželio direktorius.

46. Tarybos posėdžiai kviečiami ne rečiau kaip du kartus per metus. Nutarimai priimami posėdyje dalyvaujančių narių balsų dauguma laisvai pasirinktu balsavimu (atviru ar slaptu). Kiekvienas narys turi vieną balsą. Balsams pasiskirsčius po lygiai, balsavimo sprendimą lemia Tarybos pirmininko balsas.

47. Į Tarybos posėdžius gali būti kviečiami kitų lopšelio-darželio savivaldos institucijų atstovai, administracija, pedagogai, ugdytinių tėvai (globėjai) ir kiti su lopšelio-darželio veikla susiję asmenys be teisės balsuoti.

48. Tarybos funkcijos:

48.1. teikia siūlymus dėl lopšelio-darželio strateginių tikslų, uždavinių ir jų įgyvendinimo priemonių;

48.2. pritaria lopšelio-darželio strateginiam planui, metiniam veiklos planui, darbo tvarkos taisyklėms, kitiems lopšelio-darželio veiklą reglamentuojantiems dokumentams, teikiamiems lopšelio-darželio direktoriaus;

48.3. teikia siūlymus lopšelio-darželio direktoriui dėl lopšelio-darželio nuostatų pakeitimo ar papildymo, lopšelio-darželio vidaus struktūros tobulinimo;

48.4. svarsto lopšelio-darželio lėšų naudojimo klausimus;

48.5. išklauso lopšelio-darželio direktoriaus metines veiklos ataskaitas ir teikia siūlymus lopšelio-darželio direktoriui dėl lopšelio-darželio veiklos tobulinimo;

48.6. svarsto mokytojų tarybos, tėvų (globėjų) ar lopšelio-darželio bendruomenės narių iniciatyvas ir teikia siūlymus lopšelio-darželio direktoriui;

48.7. teikia siūlymus dėl lopšelio-darželio darbo tobulinimo, saugių vaikų ugdymo ir darbo sąlygų sudarymo, talkina formuojant lopšelio-darželio materialinius, finansinius ir intelektinius išteklius;

48.8. svarsto lopšelio-darželio direktoriaus teikiamus klausimus, planuoja savo veiklą;

48.9. teikia siūlymus Panevėžio rajono savivaldybės tarybai dėl lopšelio-darželio materialinio aprūpinimo, veiklos tobulinimo;

48.10. teikia kandidatus į konkurso lopšelio-darželio direktoriaus pareigoms užimti komisijos narius.

49. Tarybos nutarimai yra teisėti, jei jie neprieštarauja teisės aktams.

50. Taryba už savo veiklą vieną kartą per metus atsiskaito lopšelio-darželio bendruomenei.

51. Mokytojų taryba – nuolat veikianti lopšelio-darželio savivaldos institucija mokytojų profesiniams ir bendriesiems ugdymo klausimams spręsti. Ją sudaro visi lopšelio-darželio mokytojai, švietimo pagalbą teikiantys specialistai.

52. Mokytojų tarybos pirmininkas ir sekretorius renkami atviru balsavimu pirmajame mokytojų tarybos posėdyje.

53. Mokytojų tarybai vadovauja išrinktas pirmininkas, jam nesant – mokytojų tarybos sekretorius. Mokytojų tarybos dokumentus tvarko sekretorius. Tarybos nariu negali būti lopšelio-darželio direktorius.

54. Mokytojų tarybos posėdžiai šaukiami prasidedant ir baigiantis mokslo metams, taip pat ne rečiau kaip vieną kartą per pusmetį. Prireikus gali būti sušauktas neeilinis mokytojų tarybos posėdis.

55. Posėdis yra teisėtas, jei jame dalyvauja ne mažiau kaip du trečdaliai tarybos narių. Nutarimai priimami posėdyje dalyvavusių narių balsų dauguma. Esant balsų po lygiai, lemiamą balsą turi mokytojų tarybos pirmininkas.

56. Mokytojų tarybos funkcijos:

56.1. aptaria praktinius švietimo pokyčių įgyvendinimo klausimus, svarsto ugdytinių ugdymo(si) rezultatus, mokytojų ir švietimo pagalbos specialistų veiklos tobulinimo būdus;

56.2. diskutuoja dėl lopšelio-darželio veiklos planavimo ir strategijos, aptaria veiklos planų, ugdymo programų įgyvendinimo klausimus;

56.3. kartu su lopšelio-darželio švietimo pagalbos, sveikatos priežiūros ir kitais specialistais aptaria ugdytinių sveikatos, ugdymo(si), poilsio, mitybos ir kt. klausimus;

56.4. analizuoja ir vertina ugdytinių pažangą ir pasiekimus.

57. Lopšelyje-darželyje savivaldos institucijos savo veiklą organizuoja vadovaudamosi lopšelio-darželio strateginiu planu, metiniu veiklos planu ir lopšelio-darželio nuostatais, Lietuvos Respublikos įstatymais ir kitais teisės aktais. Lopšelyje-darželyje gali veikti ir kitos savivaldos institucijos.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA**

58. Darbuotojai į darbą lopšelyje-darželyje priimami ir iš darbo atleidžiami Lietuvos Respublikos darbo kodekso ir kitų teisės aktų nustatyta tvarka.

59. Lopšelio-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.

60. Mokytojai, dirbantys pagal ikimokyklinio ir priešmokyklinio ugdymo programas, kiti pedagoginiai darbuotojai atestuojami ir kvalifikaciją tobulina Lietuvos Respublikos įstatymų ir Lietuvos Respublikos švietimo, mokslo ir sporto ministro nustatyta tvarka. Lopšelio-darželio direktorius, jo pavaduotojas ugdymui kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**LOPŠELIO-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR LOPŠELIO-DARŽELIO VEIKLOS PRIEŽIŪRA**

61. Lopšelis-darželis valdo patikėjimo teise perduotą savivaldybės turtą, naudoja ir disponuoja juo Panevėžio rajono savivaldybės tarybos sprendimų nustatyta tvarka.

62. Lopšelio-darželio lėšų šaltiniai:

62.1. valstybės biudžeto lėšos, savivaldybės biudžeto lėšos, tarptautinių ir užsienio fondų ir organizacijų lėšos;

62.2. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus, parama;

62.3. Lietuvos Respublikos atitinkamų metų valstybės biudžeto specialiųjų tikslinių dotacijų savivaldybės biudžetui skiriamos lėšos;

62.4. kitos teisėtu būdu įgytos lėšos;

62.5. pajamos už teikiamas paslaugas;

62.6. steigėjui leidus sudaromos sutartys, susijusios su įstaigos turto panaudojimu.

63. Mokesčio už vaikų, ugdomų pagal ikimokyklinio ir priešmokyklinio ugdymo programas, išlaikymą dydį savo sprendimu nustato Panevėžio rajono savivaldybės taryba.

64. Lėšos naudojamos teisės aktų nustatyta tvarka.

65. Lopšelis-darželis buhalterinę apskaitą organizuoja ir atskaitomybę tvarko teisės aktų nustatyta tvarka.

66. Lopšelio-darželio finansinė veikla kontroliuojama teisės aktų nustatyta tvarka.

67. Lopšelio-darželio veiklos priežiūrą atlieka savivaldybės vykdomoji institucija.

68. Švietimo stebėsena vykdoma Lietuvos Respublikos švietimo, mokslo ir sporto ministro nustatyta tvarka.

**VIII SKYRIUS**

**BAIGIAMOSIOS NUOSTATOS**

69. Pranešimai ir informacija visuomenei apie lopšelio-darželio veiklą, reorganizavimą, likvidavimą ir kitus teisės aktuose nustatytus atvejus skelbiami viešai Lietuvos Respublikos teisės aktų nustatytais terminais ir tvarka lopšelio-darželio interneto svetainėje [www.krekenavossigute.lt](http://www.krekenavossigute.lt), VĮ Registrų centro leidžiamame elektroniniame leidinyje „Juridinių asmenų vieši pranešimai“.

70. Lopšelio-darželio nuostatus, jų pakeitimus, papildymus tvirtina Panevėžio rajono savivaldybės taryba.

71. Lopšelio-darželio nuostatai keičiami ir papildomi Panevėžio rajono savivaldybės tarybos, lopšelio-darželio direktoriaus ar lopšelio-darželio tarybos iniciatyva.

72. Lopšelis-darželis reorganizuojamas ar likviduojamas teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_